НАРОДНО ЧИТАЛИЩЕ „КУЛТУРА – 2002” – ГР. ДИМИТРОВГРАД

О Т Ч Е Т

ЗА ДЕЙНОСТТА НА НЧ”КУЛТУРА – 2002” – ГР. ДИМИТРОВГРАД

ЗА КАЛЕНДАРНАТА 2022 ГОДИНА

Съгласно Договора, сключен между НЧ „Култура-2002“ Димитровград и Община Димитровград, поема следните задължения, както следва:

По чл. 4 НЧ „Култура-2002“ Димитровград има право:

1. Да получава сумата от държавна субсидия в размер на 10500,00лв. по начин, описан в чл. 2
2. Да получава съдействие от Общината по взаимна договореност за разработването на проекти.

По чл. 5 НЧ „Култура-2002“ Димитровград е длъжно:

1. Да извършва библиотечно и информационно обслужване на жителите на селището, като библиотеката се превърне привлекателен информационен център.
2. Да развива любителско художествено творчество и художествена самодейност.
3. Да организира и провежда културни мероприятия, свързани с отбелязване на годишнини
4. Други дейности, характерни за НЧ „Култура 2002“ Димитровград:
   1. Писателски клуб „Слово“
   2. Клуб „Моето хоби“ –Сръчни ръце
   3. Училище за родители
   4. Лятна занималня „Библиотека в куфар“
   5. Клуб „Приятели на книгата“
   6. Руски клуб „Надежда“
   7. Клуб „Норбеков“

8. Скаутски клуб”Готини скаути”

9. Клуб”Паневритмия

10. Туристически клуб“Планинари“

Във връзка с изпълнението на чл. 4 и чл. 5 от Договора сключен с Общината дейците от НЧ“Култура-2002“- гр.Димитровград ,макар и отново изправени пред опасната пандемия „Ковид -19“организираха своята работа съобразени с трудната обстановка ,в която бяхме поставени ,за това ние планувахме нашата работа на открито и с множество онлайн – конкурси и изложби.Основната цел е разнообразие и колкото е възможно повече хора да се включат в нашите мероприятия,за да разнообразят затворения живот.Да се върнат и си спомнят стари традиции за големите християнски празници.Родители,баби,дядовци и по-големи сестри се включиха в детски конкурси,за да зарадват децата си,като заедно изработваха красиви великденски яйца за конкурса“Моето приказно великденско яйце“,направиха оригинални снимки за конкурса:“Селфи с моя домашен любимец“ и изработиха с много любов и старание своите чорапчета за онлайн конкурса:„Моето Коледно чорапче“. В обявените онлайн конкурси се включиха деца от различни краища на страната.На всички участници бяха раздадени много грамоти и награди,с които зарадвахме и насърчихме малките участници отново да се включват в нашите конкурси.Сърдечно им благодарихме,че се включиха със своите творби в благотворителните базари в помощ на Светла –майка на две деца с онкологично заболяване.

Учениците взеха участие в творческите работилници за мартенички,за великденска украса с членовете в клуб“Сръчни ръце“ с р-л Пенка Караджова „С магията на Великден!“ и работилница на Дядо Коледа с членовете на скаутски клуб“Готини скаути“ с р-л Радка Тодорова. И тази година бе организирана лятна занималня“Библиотека в куфар“,която всяка сряда и четвърт през месеците юни,юли и август се провеждаха занимания в Парка зад Общината,като децата се забавляваха ,като четяха любими книжки,рисуваха по асфалта,играеха на воля и участваха в организираните забавни викторини.

.През месец юли се организира Арт-ателие ръководител г-жа Радка Тодорова в парк“Марица всяка сряда от 10:00 ч.Децата се забавляваха,като караха тротинетки,състезаваха с колела , играха с топки и рисуваха на асфалта любими приказни герои.

В началото на годината проведохме дискусии на теми: „Нашите именни дни“ и „Бабин ден-Народните традиции за празника. През месец февруари организирахме два онлайн конкурса:“Най-добър винарски тост“ по повод Св.Трифон Зарезан -Деня на лозаря и „ С дъх на любов“ по повод Деня на влюбените.През този месец проведохме и поетична вечер на Димитрина Тончева ,на която тя чети стихове от новата си стихосбирка.

По традиция и тази година взехме участие при подготовката на открития урок по родолюбие:Ние те помним,Апостоле!“ с учениците от 5 кл. на ОУ”В. Левски” по повод 149 г. от Обесването на В. Левски.

Тази година в края на месец февруари правихме работилница за изработване на мартенички с учениците от скаутски клуб „Готини скаути“ към читалището.

Деня на самодееца отбелязахме с творческа среща под надслов:“Любовта извор на творческо вдъхновение“. На 5март проведохме поетичен калейдоскоп:“Жената –Вселена от звуци,багри и нежност“по повод 8-ми март.При изключителна приятелска атмосфера нашите любими поетеси четоха свои стихове посветени на :жената - майка,жената- любимата и жената-сестра

Взеха участие:Весела Георгиева, Ваня Данева, Вили Петрова, Мария Шандуркова, Диляна Христова и др., които четоха свои любими стихове посветени на жената. Гости на вечерта бяха: Гроздан Грозев – Председател на комисията по култура в Общинския съвет и поетите Демир Демирев и Петко Каневскии, които поздравиха присъстващите със стихове посветени на любимата.

През този месец и обявихме детски конкурс:“Моето приказно ,великденско яйце.

Родители,баби и дядовци се включиха в конкурса от различни краища на страната.Получиха се над 150 кутии с оригинални великденски яйца изработени с много любов.

Проведе се открито занятие“С магията Великден!“ с участниците от скаутски клуб“Готини скаути с р-л Пенка Караджова на клуб“Сръчни ръце“

През Националната библиотечната седмица на четенето организирахме среща-разговор с поетесите и поетите от Димитровград: Диляна Христова,Димитрина Тончева,Величка Петрова,Мария Шандуркова,Демир Демирев и Петко Каневски в библиотеката на читалището,на която присъстваха 15 човека .

По случай 24 май проведохме поетична вечер с творците от града.

На 1юни –Ден - на детето поздравихме учениците и обявихме онлайн конкурс:“Селфи с моя домашен любимец“.

При голям интерес премина и второто издание на книгата:”Димитровград –град на моите мечти” на Мария Георгиева, по случай 90 годишнината й ,юбилейната вечер посветена на скулптура и виден деец на читалището – Гроздан Грозеви онлайн изложбата в памет на Петър Шарков:“Петър Шарков – човека и лечителя“ .Показани бяха негови награди,грамоти,плакети,ордени,значки и книги,които е издал през годините.

Тази година читалището отбеляза 20-гоишнината от основаването му.По този повод се проведоха редица мероприятия,които посветихме на юбилея.Творците –Демир Демирев,Петко Каневски,Николай Ганчев участваха в рецита посветен на паметта на Никола Й.Вапцаров,който се проведе в залата на СБП-гр.София.

През месец август се организира честване по случай на145-годишнината от Шипченската епопея на връх Шипка награждаването на лауреата на 8-мата национална награда на епична поезия“полк.Георги Георгиев“.Тази година Лауреат на наградата бе Петко Каневски от НЧ“Култура-2002“-гр.Димитровград,който получи и статуетка.

През м.септември се проведе Детски празник,на който се наградиха участниците в онлайн конкурса“Селфи с моя домашен любимец“,на който децата се забавляваха до насита,участваха в забавната викторина:“Познавате ли света на животните?“ - любопитни факти за животните и се запознаха с тайнствата на магията от шоуто на маг.Теос.

Кулминацията на честването на юбилея на читалището бяха творческите срещи с поетите Демир Демирев,Петко Каневски,Диляна Тончева,Димитрина Тончева и Величка Петрова и презентацията на книгата:“Малко любов“ /и не само/ и среща-разговор на авторкатай Христина Панджаридис.

На 21 октомври се проведе литературна дискусия:Добро утро ,град!“ и се наградиха класиралите се участници в литературния конкурс“Негово Величество Човекът“ за ученици и младежи по повод 20-годишнината на читалището и 75-годишнината на гр.Димитровград.

През този месец се проведе и среща-разговор с Мая Вапцарова и рецитал за народните будители с учениците от ОУ“В.Левски“-„Слава Вам, будители народни!“

Месец ноември организирахме среща-разговор с Иван Евлогиев и премиера на новата му книга“Случки по пътя“,магическа вечер с Маг Тео и Шако и обявихме онлайн конкурс:“Моето Коледно чорапче“,в който взеха участие много деца,баба ,майки и по-големи каки и батковци от цялата страна.

И тази година организирахме изложби на изтъкнати наши съграждани. Юбилейна изложба“Тильо Тилев и приятели - Светлини от бъдещето“,по повод 80 годишнината му и творческа среща с него под надслов:“Мои мисли полетете…“ и представяне на новата му книга:“Човешки импресии“.Представените картини и книгата,бяха продадени с благотворителна цел,като събраната сума бе дадена на Центъра на деца с увреждания за закупуване на спортни съоръжения.Със съгласието на всички участници в конкурса“Моето Коледно Чорапче“ направихме благотворителен базар в помощ за лечение на Светла –майка на две деца с онкологично заболяване.

Последният месец на годината проведохме музикално-поетична вечер“Моя бяла,Коледо!“,творческа работилница“Работилницата на Дядо Коледа“ и кулинарна изложба:“Коледни кулинарни изкушения“.

През годината библиотеката участва с проект в конкурса от МК:“Българските библиотеки –съвременни центрове за четене и информираност“и спечели проект а на стойност 3949,11лв. и обнови книжния си фонд с 275т.нови книги,закупи нови 47 т. и получи 33т. дарение на стойност 817 лв.Проведе 41 културни мероприятия.регистрирани са 78 читателя и 253посещения в библиотеката,87 в читалнята и посещения на мероприятията 591 бр. и на участниците в онлайн конкурсите.

Настоятелство при НЧ „Култура-2002” гр.Димитровград

1. Председател: Петко Каневски: ………………………………

/подпис и печат /

2. Членове:

Радка Тодорова: …………………………………

/подпис/

Гроздан Грозев: ……………………………………

/подпис/

16.03.2023 г.

Димитровград